Առաջին հայացքից թվում է, թե անհիմն են երկրպագուների բացասական խոսքերն ու մեղադրանքները: Սակայն համացանցում հայտնված լուսանկարից հետո, որում Կուրտուան համբուրում է «Ռեալի» իր նոր մարզաշապիկին պատկերված լոգոտիպը, բացասական արձագանքի պատճառը միանգամից հասկանալի է դառնում: Չէ՞ որ մեկ տարի առաջ նույն ձևով Կուրտուան սեր էր խոստովանում լոնդոնյան ակումբին` ասելով. «Ես ինձ «Ռեալում» չեմ տեսնում, այլ միայն «Չելսիում»: Ես չեմ կարող հեռանալ մի ակումբից, որը 6 տարի առաջ Բելգիայի հավաքականում տեսավ ինձ և հնարավորություն տվեց դառնալու իր անդամը: «Չելսիի» շնորհիվ ես 3 տարի անցկացրել եմ «Ատլետիկոյում», ինչի շնորհիվ ես դարձա պրոֆեսիոնալ դարպասապահ»: